Schädlich ble født i Rodewisch, Sachsen, som sønn av en tømmermann. Han hadde en handelsutdannelse og arbeidet som handelsbetjent før han begynte i Gestapo i 1938. Før krigen var han stasjonert som passkontrollør ved den hollandske grensen fra juli 1938 til mai 1940. I juni 1940 ble han sendt til Norge, hvor han først tjenestegjorde som passkontrollør i Meråker frem til mai 1941. Deretter ble han overført til Mosjøen, hvor han virket resten av krigen.